“گازی کولر” ءَ پہ کرونا وایرس ءِ تالان کنگ ءَ الّمیں کارستے ھست اِنت۔
وھدے کہ ادارھاں یاں دکاناں گوں “گازی کولر” ءَ سارت کن اِت اَلّم ءَ دلگوشگوَرداری بہ کن اِت کہ دریگ یاں دروازگ ءَ پَچ بِلّ اِت داں کوٹی ءِ ھوا مدام تازگ بہ بیت ۔
دلگوشگوَر بہ دار اِت کہ اگاں کروناگوَرجتگیں مردمے ماں کوٹی یے بہ بیت کہ گوں “گازی کولر” ءَ سارت بیت اِنت، ماں چُنت دمان ءَ ایدگہ مردمان ءَ ھم کرونا وایرس گوَر جنت اِنت ۔
گڑا شرتریں کار اِش اِنت کہ چہ لوگاں در مہ بہ اِت، پہ مھمانی ھم مہ رو اِت داں اے شومّیں نادراھی شمارا گوَر مہ جنت۔
اگاں نادَر اِت کہ گوں گاڑی، جاگھے ءَ بہ رو اِت گاڑی ءِ کولر ءَ بند کن اِت ءُ کانچ ءَ جَھل کن اِت داں گاڑی ءِ ھوا مدام تازگ بہ بیت ءُ کوشست بہ کن اِت کہ چہ دو مردم ءَ گیش ماں گاڑی ءَ مہ نند اِت ءُ اَلّم ءَ یکیں مردم پُشت ءَ بہ نند ایت۔
رجانک: شمئے جاندراھی ءِ لوٹوک: مھمدبلوچ پَھرَھی